b'\n_START_ARTICLE_\nEnrique Iglesias\n_START_SECTION_\n"Enrique Iglesias" albumas\n_START_PARAGRAPH_\n1996- aisiais, jis i\xc5\xa1leido savo pirm\xc4\x85j\xc4\xaf album\xc4\x85 (su ispani\xc5\xa1kais subtitrais). Enrique Iglesias \xe2\x80\x93 tai buvo lengvojo roko (light rock) balad\xc5\xbei\xc5\xb3, taip pat toki\xc5\xb3 mega \xe2\x80\x93 hit\xc5\xb3 kaip \xe2\x80\x9eSi T\xc3\xba Te Vas\xe2\x80\x9c, \xe2\x80\x9eExperiencia Religiosa\xe2\x80\x9c ir kt. kolekcija. Albumas buvo parduotas pus\xc4\x97s milijono tira\xc5\xbeu jau pirm\xc4\x85j\xc4\x85 savait\xc4\x99, kas buvo neb\xc5\xabdinga kita kalba nei angl\xc5\xb3 i\xc5\xa1leistam albumui._NEWLINE_Jo daina "Por Amarte" tapo temine telenovel\xc4\x97s "Marisol" daina, tik \xc5\xa1iek tiek buvo pakeisti \xc5\xbeod\xc5\xbeiai: vietoj "Por Amarte daria mi vida" (D\xc4\x97l meil\xc4\x97s tau, atiduo\xc4\x8diau savo gyvenim\xc4\x85), telenovel\xc4\x97je buvo dainuojama "Por Amarte Marisol, moriria" (D\xc4\x97l meil\xc4\x97s Marisol, numir\xc4\x8diau). Taip pat buvo i\xc5\xa1leistas kompaktinis diskas su ital\xc5\xb3 ir portugal\xc5\xb3 kalbomis \xc4\xafra\xc5\xa1ytomis dain\xc5\xb3 versijomis._NEWLINE_Penki i\xc5\xa1leisti \xc5\xa1io albumo singlai ("Por Amarte"), "No Llores Por M\xc3\xad", "Trapecista" akimirksniu u\xc5\xbekaraliavo lotyn\xc5\xb3 muzikos topus. Albumas u\xc5\xbetikrino Iglesijui laim\xc4\x97jim\xc4\x85 Best Latin Pop Performance (geriausias lotyn\xc5\xb3 pop pasirodymas) nominacijoje.\n_START_SECTION_\n\xe2\x80\x9eVivir\xe2\x80\x9c albumas\n_START_PARAGRAPH_\n1997- aisiais, Iglesijaus \xc5\xbevaig\xc5\xbed\xc4\x97 dar smarkiau prad\xc4\x97jo \xc5\xbeib\xc4\x97ti, i\xc5\xa1leidus album\xc4\x85 "Vivir" (To live), kas pagal t\xc5\xb3 met\xc5\xb3 album\xc5\xb3 pardavim\xc4\x85 \xc4\xafk\xc4\x97l\xc4\x97 daininink\xc4\x85 \xc4\xaf angl\xc5\xb3 kalba dainuojan\xc4\x8di\xc5\xb3 muzikos super\xc5\xbevaig\xc5\xbed\xc5\xbei\xc5\xb3 gretas. Albume taip pat buvo \xc4\xafra\xc5\xa1ytas "Yazoo" dainos "Only You" koveris, kuris buvo i\xc5\xa1verstas \xc4\xaf ispan\xc5\xb3 kalb\xc4\x85._NEWLINE_Primygtinai pra\xc5\xa1omas padainuoti did\xc5\xbeiul\xc4\x97se arenose ir stadionuose, t\xc4\x85 vasar\xc4\x85, Enrique, pasirod\xc4\x97 dainuodamas kartu su Eltonu D\xc5\xbeonu (Elton John), Briusu Sprinstynu (Bruce Springsteen) ir Biliu D\xc5\xbeoeliu (Billy Joel) minioms \xc5\xbei\xc5\xabrov\xc5\xb3 16 \xe2\x80\x93 oje \xc5\xa1ali\xc5\xb3. Turas prasid\xc4\x97jo Odesoje, Teksase (Odessa, Texas), t\xc4\x99s\xc4\x97si 3 naktis Meksikos (Mexico) Plaza de Toros, 2 naktis Estadio River Plate Argentinoje, kocertuojant daugiau nei 130 000 \xc5\xbei\xc5\xabrov\xc5\xb3 bei JAV \xe2\x80\x93 ose. Dauguma mano, kad tai buv\xc4\x99s did\xc5\xbeiausias t\xc5\xb3 met\xc5\xb3 \xc4\xafvykis, kuriame dalyvavo neangliakalbis atlik\xc4\x97jas._NEWLINE_Trys singlai "Enamorado por Primera Vez", "Solo en Ti" ir "Miente" i\xc5\xa1 albumo "Vivir" atsid\xc5\xabr\xc4\x97 pirmosiose latino top\xc5\xb3 vietose, kaip ir tos likusios albumo dainos ispanakalbi\xc5\xb3 \xc5\xa1alyse. Kartu su savo t\xc4\x97vu bei Luis miguel, Iglesias buvo nominuotas American Music Award kaip pirmasis Favorite Latin Artist (mylimiausias latino atlik\xc4\x97jas). Sklido gandai, kad jeigu \xc5\xa1ioje nominacijoje nelaim\xc4\x97s vyresnysis Iglesijus, tai pastarasis (Chulijus) prie\xc5\xa1insis tokiam verdiktui. Vis d\xc4\x97lto Enrique \xc5\xa1\xc4\xafkart nusileido savo t\xc4\x97vui, bet apdovanojimuose sudainavo "Luvia Cae".\n_START_SECTION_\n"Cosas del Amor" albumas\n_START_PARAGRAPH_\n1998 \xe2\x80\x93 aisiais, Iglesijus i\xc5\xa1leido savo tre\xc4\x8di\xc4\x85j\xc4\xaf album\xc4\x85 "Cosas del Amor" (Things of Love). \xc5\xa0iame brandesniame Iglesijaus albume buvo \xc4\xaftraukti tokie populiar\xc5\xabs singlai kaip "Esperanza" ir "Nunca Te Olvidar\xc3\xa9",kurie \xc4\xafkop\xc4\x97 \xc4\xaf latino singl\xc5\xb3 topus bei \xc4\xaftvirtino Enriques pozicijas tarp latino muzikos atlik\xc4\x97j\xc5\xb3._NEWLINE_Iglesias sureng\xc4\x97 nedidel\xc4\xaf koncertin\xc4\xaf tur\xc4\x85 savo naujojo albumo pristatymui, vienas \xc5\xa1io turo pasirodym\xc5\xb3 buvo transliuotas i\xc5\xa1 Akapulko, Meksikos. V\xc4\x97liau \xc5\xa1\xc4\xaf tur\xc4\x85 sek\xc4\x97 didesnis, kur\xc4\xaf sudar\xc4\x97 daugiau nei 80 pasirodym\xc5\xb3. \xc5\xa0is, Cosas del Amor turas, buvo pats pirmasis turas, kur\xc4\xaf r\xc4\x97m\xc4\x97 McDonald\'s._NEWLINE_Enrique laim\xc4\x97jo American Music Award Favourite Latin Artist kategorijoje, nurung\xc4\x99s Ricky Martin ir Tigres del Norte. "Nunca te Olvidar\xc3\xa9" taip pat tapo ispan\xc5\xb3 telenovel\xc4\x97s tokiu pa\xc4\x8diu pavadinimu (kaip ir daina) temine daina, o paskutiniojoje serijoje jis pats j\xc4\x85 atliko.\n_START_SECTION_\n"Enrique" albumas\n_START_PARAGRAPH_\n1999 \xe2\x80\x93 aisiais, Iglesijus prad\xc4\x97jo puiki\xc4\x85 karjer\xc4\x85 angl\xc5\xb3 kalba atliekamos muzikos rinkoje. D\xc4\x97ka ir kit\xc5\xb3 pana\xc5\xa1aus stiliaus muzikos atlik\xc4\x97j\xc5\xb3, \xc4\xafskaitant Ricky Martin, \xc5\xa1i latino muzika \xc4\xafgavo mil\xc5\xbeini\xc5\xa1k\xc4\x85 populiarum\xc4\x85 visame pasaulyje. Iglesijaus \xc4\xafdainuotas muzikinis garso takelis Vilo Smito (Will Smith) filmo Wild Wild West, "Bailamos" tapo hitu #1. Po "Bailamos" s\xc4\x97km\xc4\x97s, keletas stambiausi\xc5\xb3 muzikos \xc4\xafra\xc5\xa1\xc5\xb3 firm\xc5\xb3 nor\xc4\x97jo pasira\xc5\xa1yti su Enrique sutart\xc4\xaf. Pasira\xc5\xa1\xc4\x99s daugiaalbumin\xc4\x99 (multi - album) sutar\xc4\xaf su Interscope Records, Iglesijus i\xc5\xa1leido pirm\xc4\x85j\xc4\xaf piln\xc4\x85 disk\xc4\x85 angl\xc5\xb3 kalba, Enrique. U\xc5\xbetruko 2 m\xc4\x97nesius \xc4\xafra\xc5\xa1yti \xc5\xa1\xc4\xaf pop ir latino muzikos variacij\xc5\xb3 album\xc4\x85, kuriame buvo \xc4\xafdainuota Could I Have This Kiss Forever duetu su Whitney Houston ir Bruce Springsteen Sad Eyes koveris. Antrasis albumo singlas Be With You tapo antruoju jo hitu #1._NEWLINE_Paskutinis albumo singlas buvo daina You\'re My #1, perra\xc5\xa1ytas ir i\xc5\xa1leistas skirtingose vietose, \xc4\xafdainuotas su vietiniais atlik\xc4\x97jais \xe2\x80\x93 Alsou Rusijoje, Sandy & Junior Brazilijoje ir Valen Hsu Azijoje.\n_START_SECTION_\n"Escape" albumas\n_START_PARAGRAPH_\n2001 Iglesijus pasirod\xc4\x97 su albumu Escape. Tuomet kai daugumai latino atlik\xc4\x97j\xc5\xb3 kilo sunkum\xc5\xb3 d\xc4\x97l angl\xc5\xb3 kalba i\xc5\xa1leist\xc5\xb3 pirm\xc5\xb3j\xc5\xb3 savo album\xc5\xb3 pardavim\xc5\xb3, Enrique, prie\xc5\xa1ingai, suman\xc4\x97 i\xc5\xa1leisti j\xc5\xb3 dar daugiau. Pirmasis albumo singlas Hero tapo hitu #1 JK ir daugelyje kit\xc5\xb3 \xc5\xa1ali\xc5\xb3._NEWLINE_Escape \xe2\x80\x93 \xc5\xa1iuo metu did\xc5\xbeiausios s\xc4\x97km\xc4\x97s susilauk\xc4\x99s jo albumas. Singlai Escape ir Don\'t Turn Off the Lights tapo grojamiausiais radijo hitais, u\xc5\xbeiman\xc4\x8diais auk\xc5\xa1\xc4\x8diausias top\xc5\xb3 vietas visoje \xc5\xa0iaur\xc4\x97s Amerikoje ir kitur. Kita albumo versija buvo i\xc5\xa1leista tarptautiniu mastu, kurioje buvo tokie muzikiniai garso takeliai kaip mylimiausias Enriques Maybe ir duetas su Lionel Richie \xe2\x80\x93 To Love a Woman._NEWLINE_Albumo s\xc4\x97km\xc4\x99 Iglesijus u\xc5\xbetikrino surengdamas koncertin\xc4\xaf tur\xc4\x85 "One - Night Stand Tour", kur\xc4\xaf sudar\xc4\x97 50 pasirodym\xc5\xb3 pilnose koncert\xc5\xb3 sal\xc4\x97se 16 \xe2\x80\x93 oje \xc5\xa1ali\xc5\xb3. \xc4\xaeskaitant Radio City Music Hall ir tris naktis trukusius pasirodymus Londono Royal Albert Hall, turas baig\xc4\x97si Lia Manoliu Stadium Bukare\xc5\xa1te, Rumunijoje. Koncertas buvo rodomas MTV Romania, kur pirm\xc4\x85kart buvo parodytas dainos Love to See You Cry video klipas._NEWLINE_Antrasis "Don\'t Turn Off the Lights" turas baig\xc4\x97si 2002 vasar\xc4\x85, koncertuojant 2 naktis pilnut\xc4\x97l\xc4\x97je Madison Square Garden ir kitas dvi naktis Mexico\'s National Auditorium. Turas baig\xc4\x97si pasirodymu Roberto Clemente Coliseumin San Chuane, Puerto Rike.\n_START_SECTION_\n"Quiz\xc3\xa1s" albumas\n_START_PARAGRAPH_\n2002 \xe2\x80\x93 aisiais Enrique gr\xc4\xaf\xc5\xbedamas prie savo gimtosios ispan\xc5\xb3 kalbos, i\xc5\xa1leido 4 \xe2\x80\x93 \xc4\x85j\xc4\xaf album\xc4\x85 "Quiz\xc3\xa1s" ("Turb\xc5\xabt" \xe2\x80\x93 ispan\xc5\xb3 kalba). Tai \xc5\xbeymiai brandesnis nei kiti jo ispani\xc5\xa1ki albumai. Titulin\xc4\x97 albumo daina \xe2\x80\x93 tai daina apie \xc4\xaftemptus Enriques santykius su savo \xc5\xbeymiuoju t\xc4\x97vu._NEWLINE_Albumas debiutavo atsidurdamas 12 Billboard album\xc5\xb3 top\xc5\xb3 vietoje, kas tuo metu buvo auk\xc5\xa1\xc4\x8diausia kada nors ispan\xc5\xb3 kalba i\xc5\xa1leisto albumo pasiekta vieta. Quiz\xc3\xa1s jau pirm\xc4\x85j\xc4\x85 savait\xc4\x99 buvo parduotas milijono kopij\xc5\xb3 tira\xc5\xbeu, taip tapdamas grei\xc4\x8diausiai perkamu pastar\xc5\xb3j\xc5\xb3 5 met\xc5\xb3 ispani\xc5\xa1ku albumu. 3 albumo singlai pasiek\xc4\x97 pirm\xc4\x85sias top\xc5\xb3 vietas ir taip Enriques s\xc4\x85skaitoje jau i\xc5\xa1 viso buvo 16 dain\xc5\xb3 pasiekusi\xc5\xb3 pirm\xc4\x85sias top\xc5\xb3 vietas. \xc5\xa0iuo metu jam priklauso daugiausiai pirm\xc4\x85sias vietas Bilboard Latin Chart pasiekusi\xc5\xb3 singl\xc5\xb3 rekordas. Paskutinis albumo singlas Para Que la Vida pasiek\xc4\x97 milijono kart\xc5\xb3 grotos dainos JAV radijuje skai\xc4\x8di\xc5\xb3, tai buvo pirma grojamiausia ispani\xc5\xa1ka daina._NEWLINE_Dainos "Quiz\xc3\xa1s" video klipas \xe2\x80\x93 pirmasis ispani\xc5\xa1kas muzikinis klipas \xc4\xaftrauktas \xc4\xaf populiaraus MTV \xc5\xa1ou Total Request Live klip\xc5\xb3 kolekcij\xc4\x85. Iglesijus dainavo su Jay Leno The Tonight Show, taip tapdamas pirmuoju atlikusiu ispani\xc5\xa1k\xc4\x85 dain\xc4\x85 \xc5\xa1iame \xc5\xa1ou ir atverdamas kelius \xc4\xaf pripa\xc5\xbeinim\xc4\x85 kitiems ispan\xc5\xb3 atlik\xc4\x97jams \xe2\x80\x93 Ricky Martin, Juanes ir Jorge Drexler bei suteikdamas jiems galimyb\xc4\x99 pristatyti savo kuriam\xc4\x85 muzik\xc4\x85. Don\'t Turn Off the Lights ture jis atliko ir dainas i\xc5\xa1 "Quiz\xc3\xa1s" albumo ir albumas tapo nugal\xc4\x97toju Latin Grammy Awards (apdovanojimuose) Best Pop Vocal Album nominacijoje.\n_START_SECTION_\n"7" albumas\n_START_PARAGRAPH_\n2003 \xe2\x80\x93 iaisiais, Iglesijus i\xc5\xa1leido savo septint\xc4\x85j\xc4\xaf album\xc4\x85 7, kur\xc4\xaf pats pad\xc4\x97jo \xc4\xafra\xc5\xa1yti. \xc4\xaekv\xc4\x97ptas 1980 \xe2\x80\x93 \xc5\xb3j\xc5\xb3 muzikos, jis \xc4\xafra\xc5\xa1\xc4\x97 dain\xc4\x85 Roamer, kuri\xc4\x85 para\xc5\xa1\xc4\x97 kartu su savo draugu ir daugiame\xc4\x8diu gitaristu \xe2\x80\x93 Tony Bruno. Kompaktin\xc4\x97je plok\xc5\xa1tel\xc4\x97je buvo \xc4\xafra\xc5\xa1yta Be Yourself \xe2\x80\x93 daina apie nepriklausomyb\xc4\x99 (priedainyje buvo dainuojama apie tai, kaip Iglesijaus t\xc4\x97vai netik\xc4\x97jo savo s\xc5\xabnaus s\xc4\x97kme muzikin\xc4\x97je karjeroje). Pirmasis albumo singlas \xe2\x80\x93 Addicted, kur\xc4\xaf v\xc4\x97liau sek\xc4\x97 dainos Not in Love remiksas, \xc4\xafra\xc5\xa1ytas kartu su Kelis._NEWLINE_Pristatydamas \xc5\xa1\xc4\xaf album\xc4\x85, Iglesijus sureng\xc4\x97 savo did\xc5\xbeiausi\xc4\x85 pasaulin\xc4\xaf tur\xc4\x85. Garsiai i\xc5\xa1reklamuotas turas prasid\xc4\x97jo 12 pasirodym\xc5\xb3 JAV bei t\xc4\x99s\xc4\x97si keliose \xc5\xa1alyse, kuriose jis prie\xc5\xa1 tai n\xc4\x97 karto nebuvo koncertav\xc4\x99s, tokiose kaip Australija, Indija, Egiptas ir Singap\xc5\xabras bei tur\xc4\x85 u\xc5\xbebaig\xc4\x97 Piet\xc5\xb3 Afrikoje.\n_START_SECTION_\n"Insomniac" albumas\n_START_PARAGRAPH_\n2007 bir\xc5\xbeelio 12 d. Iglesijus i\xc5\xa1leido savo nauj\xc4\x85j\xc4\xaf muzikin\xc4\xaf album\xc4\x85 Insomniac. Pirmasis albumo singlas buvo Do You Know (Ping Pong Song). Jis pasiek\xc4\x97 2 \xe2\x80\x93 \xc4\x85j\xc4\x85 viet\xc4\x85 Bubbling Under Hot 100 Singles Chart topuose (Bubbling Under chart laikomas \'\'Billboard Hot 100 atmaina) prie\xc5\xa1 debiutuojant (hot shot) 33 vietoje oficialiuose singl\xc5\xb3 topuose (galiausiai atsid\xc5\xabr\xc4\x99s 21 vietoje - tai did\xc5\xbeiausias jo TOP 100 hitas, i\xc5\xa1leistas pastaruoju metu), daina taip pat pakilo Hot Latin Tracks topuose pakilo i\xc5\xa1 49 \xc4\xaf 1 pozicij\xc4\x85. Albume randama toks hip hop stiliaus k\xc5\xabrinys Push, \xc4\xafra\xc5\xa1ytas su reperiu Lil Wayne bei nuotaikinga daina Ring My Bells, kuri\xc4\x85 Enrique \xc4\xafra\xc5\xa1\xc4\x97 Kalifornijoje, Los And\xc5\xbeele su dvejais savo mylimiausiais kompozitoriais - \xc5\xa1vedu Kristian Lundin bei Savan Kotecha. \xc4\xae album\xc4\x85 \xc4\xaftrauktas ir Ringside dainos Tired of Being Sorry" koveris._NEWLINE_Enrique Iglesijus jau pilnai baig\xc4\x97 savo naujojo albumo Insomniac pristatymo tur\xc4\x85 Los And\xc5\xbeele, pasira\xc5\xa1ydamas sutart\xc4\xaf su Virgin Megastores._NEWLINE_Enriques pasirodymui MTV \xc5\xa1ou TRL jo vadybininkai pasirinko atlikti dain\xc4\x85 Somebody\'s Me" vietoj klausytoj\xc5\xb3 i\xc5\xa1liaupsinto Push._NEWLINE_2007 - \xc5\xb3j\xc5\xb3 liep\xc4\x85, Enrique lank\xc4\x97si Canadian Idol \xc5\xa1ou: pirmajame \xc5\xa1io \xc5\xa1ou pasirodym\xc5\xb3, jis mok\xc4\x97 Top Eight dalyvius (liepos 30 d.) bei liepos 31 d. jis antr\xc4\x85kart pasirod\xc4\x97 \xc5\xa1iame \xc5\xa1ou atlikdamas Somebody\xe2\x80\x99s Me i\xc5\xa1 albumo Insomniac bei savo 90\' - \xc5\xb3j\xc5\xb3 hit\xc4\x85 Be With You. Tiek \xc5\xbei\xc5\xabrovai, tiek teis\xc4\x97jai audringai, garsiomis ovacijomis pri\xc4\x97m\xc4\x97 Enrique Iglesij\xc5\xb3. Jis taip pat pasirod\xc4\x97 viename JK pokalbi\xc5\xb3 \xc5\xa1ou The Paul O\xe2\x80\x99Grady Show, kur jis atliko vien\xc4\x85 i\xc5\xa1 savo naujausiojo albumo dain\xc5\xb3 bei dav\xc4\x97 interviu. \xc4\x8cia jis akimirksniu su\xc5\xbeav\xc4\x97jo publik\xc4\x85 savo nuostabia i\xc5\xa1vaizda ir \xc5\xa1ird\xc4\xaf verian\xc4\x8diu balsu._NEWLINE_Liepos 4 d. Enrique tapo pirmuoju per 3 de\xc5\xa1imtme\xc4\x8dius vakarie\xc4\x8diu dainininku, koncertavusiu did\xc5\xbeiulei 10 000 \xc5\xbemoni\xc5\xb3 miniai, Damaske, Sirijoje. \xc4\x8cia jis atliko savo pa\xc4\x8dius kar\xc5\xa1\xc4\x8diausius latino stiliaus hitus._NEWLINE_Singlas Tired of Being Sorry buvo i\xc5\xa1leistas Europoje ir jau pateko \xc4\xaf JK bei \xc5\xa0vedijos Top 20, o Suomijoje - \xc4\xaf pirm\xc4\x85j\xc4\x85 top\xc5\xb3 viet\xc4\x85. Rugpj\xc5\xab\xc4\x8dio 14 d. JAV - oms buvo pristatytas Somebody\xe2\x80\x99s Me video klipas.\n_START_SECTION_\n\xc4\xae\xc5\xbeymyb\xc4\x97s statusas\n_START_PARAGRAPH_\nEnrique dalyvavo daugelyje rengini\xc5\xb3. Jis sudalyvavo Oprah Winfrey pokalbi\xc5\xb3 \xc5\xa1ou, kuriame vis\xc5\xb3 nuostabai pasi\xc5\xabl\xc4\x97 vienai savo gerb\xc4\x97jai praleisti kartu dien\xc4\x85. Enrique taip pat dalyvavo Premios Juvented renginyje, kur finalin\xc4\x97je Diego Maradona \xc5\xa1ou televizijos transliacijos metu (Argentinoje) atliko kelet\xc4\x85 dain\xc5\xb3._NEWLINE_Iglesijus sudalyvavo daugelyje Tommy Hilfiger kvepal\xc5\xb3 "True Star Men" pristatymuose. Enrique ir nusifilmavo kvepalams skirtoje reklamoje, kur kaip temin\xc4\x97 daina skamb\xc4\x97jo jo naujausio albumo singlas Ring My Bell. Enrique taip pat pasirod\xc4\x97 Extreme Makeover: Home Edition sezono finale, sudainuodamas Somebody\xe2\x80\x99s Me, taip pat dain\xc4\x85 i\xc5\xa1 naujausiojo albumo._NEWLINE_Neseniai Iglesijus gyvai koncertavo Italijoje, Urugvajuje ir Izraelyje bei MTV organizuotame renginyje dainavo kartu su Paulina Rubio, taip pat baig\xc4\x97 koncertuoti Valstijose. Ture "For the Fans Tour" jis pristat\xc4\x97 savo sen\xc4\x85j\xc4\xaf repertuar\xc4\x85 bei atliko naujausias ispani\xc5\xa1kas ie angli\xc5\xa1kas dainas.\n_START_SECTION_\nDain\xc5\xb3 ra\xc5\xa1ymas, prodiusavimas bei vaidyba\n_START_PARAGRAPH_\nKartu su dain\xc5\xb3 autoriumi Guy Chambers Enrique Iglesijus para\xc5\xa1\xc4\x97 pagrindin\xc4\x99 dain\xc4\x85 "Un Nuovo Giorno" pirmajam Andrea Bocelli pop albumui. V\xc4\x97liau daina buvo i\xc5\xa1versta \xc4\xaf angl\xc5\xb3 kalb\xc4\x85 ir perdainuota buvusios Spice Girls nar\xc4\x97s Melanie C. Daina tapo did\xc5\xbeiuliu hitu Europoje ir daugelyje \xc5\xa1ali\xc5\xb3 topuose u\xc5\xbe\xc4\x97m\xc4\x97 pirm\xc4\x85j\xc4\x85 viet\xc4\x85. Iglesijus taip pat para\xc5\xa1\xc4\x97 dain\xc4\x85 "The Way" American Idol dalyviui Clay Aiken (u\xc5\xbe\xc4\x97m\xc4\x97 antr\xc4\x85j\xc4\x85 viet\xc4\x85) bei pad\xc4\x97jo sukurti keturias dainas JK grup\xc4\x97s The Hollies albumui. Enrique yra ne kart\xc4\x85 min\xc4\x97j\xc4\x99s, kad pabaigus savo, kaip dainininko, karjer\xc4\x85, nor\xc4\x97t\xc5\xb3 ra\xc5\xa1yti bei prodiusuoti dainas kitiems atlik\xc4\x97jams._NEWLINE_2000 - aisiais Iglesijus pad\xc4\x97jo prodiusuoti Broadway miuzikl\xc4\x85 Four Guys Named Jose and Una Mujer Named Maria._NEWLINE_Enrique taip pat domisi vaidyba, jis yra net suvaidin\xc4\x99s Lorenz\xc4\x85 Robert Rodriguez kino juostoje Once Upon a Time in Mexico,kuriame vaidino tokie aktoriai kaip Antonio Banderas, Salma Hayek ir Johnny Depp._NEWLINE_Jis nusifilmavo ir ambicingoje Pepsi reklamoje, suvaidin\xc4\x99s \xc5\xbeiaur\xc5\xb3 rom\xc4\x97n\xc5\xb3 imperatori\xc5\xb3. Reklamoje kartu su Enrique nusifilmavo ir Britney Spears, Pink, Beyonce Knowles.\n_START_SECTION_\nAsmeninis gyvenimas\n_START_PARAGRAPH_\nIglesijus yra Chabeli Iglesias, Julio Iglesias Jr. brolis, Tamara Falc\xc3\xb3 ir Ana Boyer pusiau brolis (i\xc5\xa1 savo motinos pus\xc4\x97s); ir Miguel Alejandro, Rodrigo, Cristina, Victoria, Guillermo Iglesias pusiau brolis (i\xc5\xa1 t\xc4\x97vo pus\xc4\x97s)._NEWLINE_Enrique patvirtino, kad 2003 - \xc5\xb3j\xc5\xb3 rugpj\xc5\xabt\xc4\xaf jam buvo pa\xc5\xa1alintas \xc5\xbeymusis veido apgamas. Nuo 2002 met\xc5\xb3 iki \xc5\xa1iol Enrique susitikin\xc4\x97ja su \xc5\xbeymia rus\xc5\xb3 tenisininke Anna Kournikova, su kuria susipa\xc5\xbeino savo muzikinio klipo Escape filmavimo metu. 2017 m. gruod\xc4\xaf pora susilauk\xc4\x97 dvyni\xc5\xb3.'